સરકારી મળનારી જાહેરાતોમાં રૂ. ૫ લાખની ભારે કપાત અને ઉપરથી રૂ. ૧૧ લાખની જીએસટીની વસૂલીને કારણે જે આંકડાઓ દર્શાવે છે તે મુજબ દેશભરમાં લગભગ અઢી હજારથી વધુ અખબારો બંધ થઇ ચૂક્યા છે. હાલત માત્ર અહીં સુધી જ ખરાબ નથી, પરંતુ એક માહિતી મુજબ ૪-૫ હજાર લઘુ અને મધ્યમ અખબારના પ્રકાશકો જીએસટીને કારણે પોતાના સમાચારપત્રો બંધ કરવાની તૈયારીમાં છે. જ્યારે ટીવી અને ડિજીટલના આ યુગમાં પણ દેશના જિલ્લાઓથી પ્રકાશિત થતા સમાચારપત્રો ગામડાઓમાં વાંચવામાં આવે છે. સરકારના આ નિર્ણયને કારણે હવે તે બંધ થવાને આરે છે.